Kankerpasiënt glo in BFN-hospitaal verkragDie polisie in die Vrystaat ondersoek bewerings dat ŉ terminaal siek kankerpasiënt deur ŉ manlike verpleegster verkrag is in die Nasionale Hospitaal in Bloemfontein. ŉ Polisiewoordvoerder, kapt. Harry Nagel, sê die 50-jarige vrou se man het aan die polisie gesê die voorval het op 15 Oktober plaasgevind. ŉ Vroulike verpleegster het die vrou glo vasgehou terwyl die manlike verpleegster haar verkrag het. Nagel sê daar is twee verdagtes maar niemand is nog in hegtenis geneem nie. Hy sê die polisie wag op ŉ besluit van die direkteur van openbare vervolging. Die vrou is intussen na ŉ private hospitaal in Bloemfontein oorgeplaas terwyl ŉ saak van verkragting ondersoek word.